User:Thakalandze/sandbox

საქართველოს მომავლის აკადემია
ა(ა)იპ ,,საქართველოს მომავლის აკადემია” 2015 წლის 19 აგვისტოს დაარსდა.

ორგანიზაციის მისიაა თანამედროვე წარმატებული საქართველოს ჩამოყალიბება. ,,საქართველოს მომავლის აკადემიის” მიზნებია: ახალგაზრდების ინტელექტუალური განვითარება; არაფორმალური განათლების გზით სხვადასხვა უნარების განვითარება (რომელთა ჩამოყალიბება ამჟამად სათანადო დონეზე მასობრივად ვერ ხერხდება); კრიტიკულ-ანალიტიკური დისკუსიის კულტურის დამკვიდრება; ახალგაზრდების საერთაშორისო ღონისძიებებში მეტი ჩართულობის უზრუნველყოფა; აქტიური მოქალაქეობის იდეის პროპაგანდა; დემოკრატიისა და კანონის უზენაესობის მნიშვნელობის გააზრების ხელშეწყობა; ახალგაზრდებში განსხვავებულობის მიმართ ტოლერანტობის დანერგვა და საყოველთაოდ აღიარებული ადამიანთა უფლებების დაცვისა და პატივისცემის მნიშვნელობის განმარტება; მოხალისეობის იდეის პოპულარიზება და მრავალი სხვა.

,,საქართველოს მომავლის აკადემია” ამ მიზნების მისაღწევად ეწევა საგანმანათლებლო-შემეცნებით საქმიანობას, რისთვისაც ატარებს სხვადასხვა სახის ლექციებს, სკოლებს,  საზოგადოებისთვის მნიშვნელოვან თემებზე დისკუსიებს,  კონფერენციებს, სემინარებს, ტრენინგებს, მოდელირებებს ტურნირებს და ა.შ.

,,საქართველოს მომავლის აკადემია” თანამშრომლობს როგორც ადგილობრივ, ასევე საერთაშორისო ორგანიზაციებთან.